Nafarroako Parlamentuko Eskubide Sozialetako Batzordeak, 2020ko urtarrilaren 21ean egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da buru-nahaste larria duten pertsonei laguntzeko programa berrikus dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du 2020ko bukaerarako berrikus dezan Buru-nahaste larria duten pertsonei laguntzeko programa, izaera soziosanitarioa ahaztu gabe –horretarako, egun diren baliabideak handitu beharko ditu itxarote zerrendak desagerrarazte aldera–, lan- eta gizarte-arloko ikuspegi bat gehituko dio, zeinak kontuan hartuko dituen, bereziki, nahasmendu mental larria edo nortasun nahasmendua duten eta ahultasun sozialeko egoeran dauden pertsonak”.

Iruñean, 2020ko urtarrilaren 23an

Lehendakaria: Unai Hualde Iglesia